b'\n_START_ARTICLE_\nCivilization (sang)\n_START_PARAGRAPH_\n\xc2\xabCivilization\xc2\xbb er en amerikansk popul\xc3\xa6rmusikksang, skrevet av Bob Hilliard og Carl Sigman. Den ble publisert i 1947 og introdusert i Broadway-musikalen Angel in the Wings samme \xc3\xa5r, hvor den ble fremf\xc3\xb8rt av Elaine Stritch.\n_START_SECTION_\nKonsept\n_START_PARAGRAPH_\nSangen blir betraktet som satire og blir sunget fra perspektivet til en innf\xc3\xb8dt \xc2\xabvillmann\xc2\xbb, hvis landsby nylig har blitt bebodd av en misjon\xc3\xa6r og andre \xc2\xabsiviliserte\xc2\xbb mennesker, som fors\xc3\xb8ker \xc3\xa5 gj\xc3\xb8re stammen sivilisert. \xc2\xabVillmannen\xc2\xbb tenker imidlertid annerledes, synger om de st\xc3\xb8rre feilene i det siviliserte samfunnet og bestemmer seg til slutt for at han vil bli der han bor (formodentlig i Kongo, siden det blir referert til i sangteksten).\n_START_SECTION_\nNorske versjoner\n_START_PARAGRAPH_\nJuul Hansen og Karl Hovden har skrevet norske tekster.\n_START_SECTION_\nI popul\xc3\xa6rkulturen\n_START_PARAGRAPH_\n\xc2\xabCivilization\xc2\xbb, fremf\xc3\xb8rt av Danny Kaye og The Andrews Sisters, er med i spillet Fallout 3 (2008) p\xc3\xa5 PC, PlayStation 3 og Xbox 360. Det finner sted i et post-apokalyptisk, retro-futuristisk USA i \xc3\xa5r 2277._NEWLINE_En uidentifisert innspilling av \xc2\xabCivilization\xc2\xbb kan h\xc3\xb8res bli spilt p\xc3\xa5 radio i Adrian Lynes film Lolita (1997).'